**Puma Gen-E, complet electrică și fabricată în uzina Ford Otosan din Craiova, debutează în România cu un preț de la 23.900 euro TVA inclus,** **prin programul Rabla Plus și Ford Ecobonus**

* Cel mai iubit și vândut model Ford din Europa este disponibil acum într-o versiune complet electrică - Puma Gen-E completează gama EcoBoost Hybrid
* Puma Gen-E oferă o autonomie de până la 376 km cu un singur plin de baterie. Încărcarea 10-80% durează 23 de minute, iar viteza maximă de încărcare DC este de 100 kW
* Designul unic și interiorul încărcat cu tehnologie de ultimă oră sunt completate de cel mai mare spațiu pentru bagaje din segment – până la 574 de litri
* Puma Gen-E este construită în fabrica Ford Otosan din Craiova și debutează pe piața din România cu un preț de la 23.900 de euro TVA inclus în condițiile actualului program Rabla Plus 14

**Koln, Germania, 3 decembrie 2024** – Ford a prezentat astăzi Puma Gen-E, versiunea complet electrică a celui mai bine vândut model Ford în Europa 1. Aceasta aduce un design evoluat, cu elemente aerodinamice, mult dinamism la conducere și un interior plin de tehnologie avansată.

Sistemul de propulsie complet electric oferă o eficiență excepțională în segment, cu un consum record de 13,1 kWh/100 km. Puma Gen-E oferă o autonomie în regim mixt de până la 376 km la o încărcare completă 2, astfel încât călătoriile lungi să fie facile, iar autonomia urbană atinge valoarea de 523 km 2, ceea ce înseamnă multe zile cu deplasări urbane fără griji.

La un încărcător rapid DC, o încărcare 10-80% durează aproximativ 23 de minute, 3 în timp ce accelerația 0-100 km/h este realizată în 8,0 secunde. Alături de aceasta, răspunsul rapid al direcției oferă, în esență, o Puma ST în formă electrică.

Pentru o familie tânără, Puma Gen-E oferă o versatilitate impresionantă în versiunea sa complet electrică. Spațiul inovator de depozitare MegaBox din portbagaj a devenit acum GigaBox, ceea ce se traduce prin până la 574 de litri 4 de spațiu pentru bagaje cu scaunele spate la locul lor – mai mult decât pot oferi unele SUV-uri din segmentele superioare. Un frunk 4 de 43 de litriutilizează eficient spațiul eliberat de motorul pe benzină și este ideal pentru depozitarea accesoriilor astfel încât acestea să poată fi ușor accesate chiar dacă portbagajul este plin.

„Puma este o poveste de succes, iubită pentru designul său sportiv și caracteristicile de conducere combinate cu caracterul practic unic și spațiul de stocare etalon din segment”, a declarat Jon Williams, director general, Ford Blue și Model e, Europa. „Puma Gen-E este cea mai avansată Puma din toate timpurile, cu cea mai plăcută experiență de condus de până acum, combinată cu un motor electric incredibil de eficient din punct de vedere energetic. Iar noul GigaBox oferă un volum util inegalabil pentru bagaje.”

Designul exterior surprinde spiritul ultimei generații Puma cu elemente vizuale care îl fac mai distinctiv și mai aerodinamic. Un design de tip „scut”, foarte îndrăzneț, înlocuiește grila convențională, oferind o parte frontală nouă, inspirată de Mustang Mach-E. 5 Un spoiler spate sportiv și un design unic de jante din aliaj se adaugă la atmosfera electrică și ajută Puma Gen-E să fie mai aerodinamică.

**Experiență digitală pentru cei mereu conectați**

În interior, designul clar și modern este scos în evidență de cele două ecrane de mari dimensiuni, poziționate astfel încât șoferul să se simtă mereu în control. Sistemul multimedia SYNC 4 6 de ultimă generație dispune de navigație 7 conectată, care oferă un avantaj în traficul urban. Apple CarPlay și Android Auto 8 sunt disponibile prin conexiune fără fir, astfel încât sincronizarea informațiilor între telefonul mobil și mașină se face extrem de facil.

Noua consolă centrală înălțată oferă spațiu pentru depozitare convenabil pentru a pune acele obiecte personale care altfel ar aglomera buzunarele. Cotiera glisează pentru a găsi cea mai confortabilă poziție la drum lung, iar telefonul mobil poate fi încărcat prin inducție 10.

Puma Gen-E dispune de un schimbător de trepte complet nou, simplificat, poziționat în spatele volanului, care face ca trecerea din D în N sau R să fie la fel de ușoară precum semnalizarea schimbării direcției de mers. Posibilitatea de a conduce cu o singură pedală (One-Pedal) simplifică deplasarea prin zonele urbane, indiferent de modul de rulare în care vă aflați.

Controlul adaptiv inteligent al vitezei de croazieră disponibil cu Stop & Go și centrarea pe bandă 11, 12, 13 accelerează și frânează lin pentru o deplasare cât mai naturală și poate folosi Predictive Speed Assist 11 pentru a ajusta viteza de croazieră în funcție de virajele de pe drum, sensurile giratorii sau intrarea și ieșirea de pe autostrăzi. În oraș, sistemul de camere la 360 de grade poate simula o vedere din dronă pentru a facilita intrarea și ieșirea din spațiile incomode și înguste.

Tehnologia opțională Dynamic Matrix LED pentru faruri folosește Predictive Dynamic Bending Light pentru a monitoriza drumul din față și pentru a proiecta mai multă lumină acolo unde este nevoie cel mai mult. Farurile reglează modelul fasciculului pentru cea mai bună iluminare, indiferent dacă traversați orașul sau o autostradă neiluminată.

Construit în uzina Ford Otosan din Craiova și utilizând motoare electrice fabricate la Halewood, Marea Britanie, Puma Gen-E reprezintă un pas important în portofoliul de vehicule electrice Ford. Puma Gen-E este disponibil pentru comandă începând de astăzi, cu livrări începând din primăvara anului 2025.

În România, Puma Gen-E are un preț de pornire de la 23.900 euro TVA inclus 14,comenzile fiind deja deschise.

**Ford lansează programul Ecobonus în România**

Simultan cu prezentarea oficială a noului model Puma Gen-E, Ford lansează programul național **Ford Ecobonus**. Acesta este menit să impulsioneze reînnoirea parcului auto la nivel național și să ajute la tranziția către mobilitatea cu emisii scăzute de CO2.

Astfel, Ford România oferă un Ecobonus în valoare de 5.100 euro eligibil pentru modelele Puma Gen-E, Capri, Explorer și Mustang Mach-E și de 2.600 euro pentru Kuga PHEV – cel mai vândut Plug-in Hybrid din România în ultimii 4 ani.

Ford Ecobonus se aplică atât persoanelor fizice, cât și juridice, indiferent de modul de achiziție și este cumulativ cu toate acțiunile comerciale. Detaliile complete despre programul Ford Ecobonus pot fi găsite la cel mai apropiat dealer Ford.

# # #

1 Conform datelor de vânzări Ford.

2 Bazat pe încărcarea completă a Puma Gen-E. Interval estimat utilizând procedura de testare a vehiculelor ușoare armonizate la nivel mondial (WLTP). Cifrele prezentate ar trebui comparate numai cu alte vehicule testate conform acelorași proceduri tehnice. Autonomia reală variază din cauza unor factori precum temperatura, comportamentul de condus, profilul rutei, întreținerea vehiculului, vechimea și starea bateriei cu litiu-ion.

3 Timpul de încărcare bazat pe simulările de inginerie computerizată ale producătorului. Viteza de încărcare scade pe măsură ce bateria atinge capacitatea maximă. Rezultatele dvs. pot varia în funcție de timpul maxim de încărcare și starea de încărcare a bateriei.

4 Capacitatea de încărcare și încărcătură limitată de greutatea și distribuția greutății.

5 Autonomie de rulare de până la 600 km bazată pe încărcarea completă a Mustang Mach-E Extended Range. Interval estimat utilizând procedura de testare a vehiculelor ușoare armonizate la nivel mondial (WLTP). Cifrele prezentate ar trebui comparate numai cu alte vehicule testate conform acelorași proceduri tehnice. Autonomia reală variază din cauza unor factori precum temperatura, comportamentul de condus, profilul rutei, întreținerea vehiculului, vechimea și starea bateriei cu litiu-ion.

6 Nu conduceți când sunteți distras sau când utilizați dispozitive portabile. Folosiți sisteme operate vocal atunci când este posibil. Unele funcții pot fi blocate în timp ce vehiculul este cuplat. Nu toate funcțiile sunt compatibile cu toate telefoanele.

7 Serviciile și caracteristicile conectate depind de disponibilitatea rețelei și de planul compatibil. 5G nu este disponibil peste tot. Evoluția tehnologiei/rețelelor celulare/capacității vehiculului poate limita funcționalitatea și poate împiedica funcționarea funcțiilor conectate. Serviciul conectat exclude hotspot-ul Wi-Fi. Hotspot-ul Wi-Fi disponibil necesită un abonament separat.

8 Necesită un telefon cu serviciu de date activ și software compatibil. SYNC nu controlează produsele terțe în timpul utilizării. Terții sunt singurele responsabile pentru funcționalitatea lor. Android Auto este o marcă comercială a Google LLC. Apple CarPlay este o marcă comercială a Apple Inc., înregistrată în SUA si alte tari.

10 Este posibil ca încărcarea fără fir Qi disponibilă să nu fie compatibilă cu toate telefoanele mobile.

11 Funcțiile de asistență a șoferului sunt suplimentare și nu înlocuiesc atenția, judecata și nevoia șoferului de a controla vehiculul. Nu înlocuiește conducerea în siguranță. Consultați manualul de utilizare pentru detalii și limitări.

12 Sistemul de menținere a benzii nu controlează direcția.

13 Dacă oprirea este mai mare de trei secunde, șoferul trebuie să intervină și să apese butonul „RES” sau pedala de accelerație pentru a relua funcționarea sistemului.

14 Preț orientativ rezultat în urma aplicării discounturilor comerciale oferite de Ford (inclusiv Ecobonus) și dealeri și reducerilor PSIPAN prin programul Rabla Plus 2024, în masura disponibilității bugetului și eligibilității clientului final. În măsura în care termenii și condițiile programului Rabla Plus aplicabil începând cu 2025 suferă modificări, prețul comunicat de Ford poate suferi, de asemenea, modificări în consecință.

### **Despre Ford Motor Company**

*Ford Motor Company (NYSE: F) este o companie globală cu sediul în Dearborn, Michigan, dedicată să ajute la construirea unei lumi mai bune, în care fiecare persoană este liberă să se miște și să-și urmeze visurile. Planul Ford+ al companiei pentru creștere și creare de valoare combină punctele forte existente, noile capacități și relațiile mereu active cu clienții pentru a îmbogăți experiențele acestora și pentru a le consolida loialitatea. Ford dezvoltă și livrează camionete Ford inovatoare, vehicule utilitare sport, camionete și mașini comerciale și vehicule de lux Lincoln, împreună cu servicii conectate. Compania face acest lucru prin intermediul a trei segmente de afaceri centrate pe client: Ford Blue, proiectând vehicule iconice alimentate cu benzină și hibride; Ford Model e, inventând vehicule electrice inovatoare împreună cu software încorporat care definește experiențe digitale excepționale pentru toți clienții; Ford Pro, ajutând clienții comerciali să își transforme și să-și extindă afacerile cu vehicule și servicii adaptate nevoilor lor. În plus, Ford oferă servicii financiare prin Ford Motor Credit Company. Ford are aproximativ 174.000 de angajați în întreaga lume. Mai multe informații despre companie, despre produsele și serviciile sale sunt disponibile la corporate.ford.com.*